สกู๊ปหน้า 1 : โบทอกซ์มีดี 2 ด้าน ทำสวย-รักษาโรค
โบทอกซ์ หรือ สารโบทูลินัม ท็อกซิน เอ่ยชื่อนี้ขึ้นมาคงไม่มีใครไม่รู้จัก โดยเฉพาะในแวดวงความสวย ความงามที่เป็นกระแสความนิยมไปทั่วโลก ต่อเนื่องมายาวนานนับกว่า 10 ปีแล้ว,ปัจจุบันสารโบทอกซ์ได้ถูกนำมาใช้อย่างแพร่หลายและมีบทบาทในวงการแพทย์เป็นอย่างมาก องค์การอาหารและยาสหรัฐอเมริกา (U.S. FDA) อนุมัติให้สามารถใช้ทั้งเพื่อความงามและรักษาโรคต่างๆได้,ศาสตราจารย์เดิร์ก เดรสเลอร์ (Dirk Dresslor), ผู้เชี่ยวชาญด้านประสาทวิทยา สาขาความผิดปกติของการเคลื่อนไหว มหาวิทยาลัย Hannover Medical School ประเทศเยอรมนี ให้ข้อมูลว่า ในประเทศแถบยุโรป อาทิ เยอรมนี อังกฤษ ฝรั่งเศส คนไข้ที่เข้ามารับการรักษาเฉลี่ยอายุประมาณ 35-60 ปี,จากสถิติทั่วโลก พบว่า โรคที่คนไข้เข้ารับการรักษาด้วยการใช้สาร, โบทอกซ์, มากที่สุดในสัดส่วน 100 เปอร์เซ็นต์ แบ่งออกเป็น,ภาวะกล้ามเนื้อบิดเกร็ง (Dystonia), 30 เปอร์เซ็นต์,ภาวะกล้ามเนื้อหดเกร็งหรือแข็งตัว (Spasticity), 30 เปอร์เซ็นต์โรคสมองพิการในเด็กที่ส่งผลต่อการเคลื่อนไหว ,(Cerebral Palsy), 15 เปอร์เซ็นต์ และอีก 25 เปอร์เซ็นต์ เป็นโรคอื่นๆทั่วไป,แพทย์ส่วนใหญ่เลือกใช้การรักษาคนไข้ด้วยการฉีดสารโบทอกซ์ เพราะเป็นการรักษาเฉพาะจุดเห็นผลรวดเร็ว ช่วยให้คนไข้มีคุณภาพชีวิตดี,ผลข้างเคียงน้อยโดยเฉพาะอย่างยิ่งเมื่อเทียบกับการผ่าตัด,น่าสนใจด้วยว่าปัจจุบันยังนำมาใช้รักษาคนไข้ที่มีอาการปวดไมเกรนเรื้อรังและคนไข้ที่มีปัญหาเหงื่อออกมากผิดปกติ บริเวณมือ เท้า รักแร้ อย่างผิดปกติจนส่งผลต่อการใช้ชีวิต,ซึ่งคนไข้กลุ่มนี้สามารถให้ผลการรักษาได้ดีและยาวนานกว่า 6 เดือน,จิรสุดา จิตรากรณ์ อายุ 38 ปี, คนไข้ที่เข้ารับการรักษาอาการใบหน้ากระตุกครึ่งซีก เล่าประสบการณ์ส่วนตัวให้ฟังว่า เมื่อประมาณต้นปี 60 มีอาการหนังตากระตุกแบบไม่ทราบสาเหตุ ค่อยๆมีอาการทีละน้อย จนระยะหลังมีอาการใบหน้ากระตุก จนใบหน้าเบี้ยวจึงไปพบแพทย์,แพทย์วินิจฉัยว่าสาเหตุมาจากเส้นประสาทอักเสบจึงให้ยามารับประทาน แต่พอยาหมดก็มีอาการใบหน้ากระตุก รักษาอยู่ประมาณ 6 เดือน แต่ไม่ดีขึ้น ตอนนั้นคุณหมอแนะนำว่า,ต้องรักษาด้วยการ ,ฉีดโบทอกซ์, เข้า ,กล้ามเนื้อ, บริเวณดังกล่าว,จิรสุดา ยอมรับตามตรงว่า ตอนแรกเข้าใจว่าสารโบทอกซ์ใช้ฉีดเพื่อความสวยงาม ไม่เคยทราบว่าใช้รักษาโรคได้ จึงตัดสินใจเลือกเข้ารับการรักษาด้วยวิธีนี้ หลังจากฉีดอาการกระตุกของกล้ามเนื้อก็หายไป โดยคุณหมอ แจ้งว่า ยาจะมีฤทธิ์อยู่ได้ 3-6 เดือน ต้องรักษาอย่างต่อเนื่องประมาณ 3 ครั้ง,ซึ่งในแต่ละครั้งคุณหมอจะฉีดยาให้ 1 ขวด ประมาณ 100 ยูนิตถึงวันนี้ไม่มีอาการใบหน้ากระตุกอีกแล้ว ส่วนตัวจึงคิดว่าการรักษาด้วยวิธีนี้เป็นทางเลือกที่ดี เห็นผลรวดเร็ว แต่ค่าใช้จ่ายค่อนข้างสูง หากเป็นไปได้อยากให้มีการนำเสนอการรักษาด้วยวิธีนี้เข้าสู่ระบบการเบิกจ่าย,เพื่อให้ประชาชนได้มีทางเลือกในการรักษาโรคต่างๆได้มากขึ้น โดยเฉพาะคนไข้ในต่างจังหวัดและผู้ที่มีรายได้น้อย,สุรวุฒิ วูวงศ์, ผู้อำนวยการบริหาร บริษัท เมดิเซเลส จำกัด, นิวโรน็อกซ์, เสริมว่า ,สารโบทูลินัม ท็อกซิน เอ (Botulinum toxin A), หรือที่เรารู้จักและเรียกติดปากว่า ,สารโบทอกซ์,ถูกคิดค้นมาจากแบคทีเรีย ชื่อคลอสตริเดียม ,โบทูลินัม (Clostridium botulinum),โดยชาวเยอรมันชื่อจัสทินัส เคอร์เนอร์ เมื่อปี ค.ศ.1817 ต่อมาจักษุแพทย์ชาวอเมริกา ,อลันสก็อต, ได้พัฒนาคิดค้นนำมาใช้ประโยชน์ทางการแพทย์ โดยนำมารักษาคนไข้ที่มีอาการตาเหล่หลังจากนั้นมีการนำ ,ท็อกซิน, มาใช้เพื่อรักษาโรคต่างๆมากขึ้น เช่น การรักษาอาการ ใบหน้ากระตุก กล้ามเนื้อตากระตุก,และได้มีการนำ ,โบทอกซ์, มาใช้ในแวดวงความงาม อาทิ ฉีดเพื่อลดเลือนริ้วรอยบนใบหน้า ฉีดเพื่อปรับรูปหน้าให้เรียววีเชฟ และฉีดปรับขนาดน่องที่ใหญ่ให้เรียวขึ้น โดย สารโบทูลินัม ท็อกซิน ที่ออกฤทธิ์ดีที่สุดต้องเป็น ชนิดเอ และทุกวันนี้ประเทศสหรัฐอเมริกามีการผลิตเป็นอันดับ 1 รองลงมาคือเกาหลี,ผศ.นพ.วิษณุ กัมทรทิพย์, อาจารย์หัวหน้าภาควิชาเวชศาสตร์ฟื้นฟู คณะแพทยศาสตร์ศิริราชพยาบาล ผู้เชี่ยวชาญด้านการฉีดยาโบทอกซ์รักษาโรคระบบประสาทมานาน 20 ปี ย้ำว่าวงการแพทย์ทั้งประเทศไทยและทั่วโลกได้นำสาร ,โบทอกซ์, มาใช้ในการรักษาโรคต่างๆมากมาย เพราะสาร ,โบทอกซ์, อย่างโบทูลินัม ท็อกซิน เอ คือยาชนิดหนึ่งที่ถูกคิดค้นขึ้นมาเพื่อรักษาภาวะกล้ามเนื้อหดเกร็งที่มีผลต่อเนื่องมาจากโรคหลอดเลือดสมอง และโรคอื่นๆที่มีอาการเกร็งของกล้ามเนื้อ,เช่น โรคคอบิดเกร็ง โรคใบหน้ากระตุกครึ่งซีก ซึ่งทำให้บุคคลทั่วไปสูญเสียบุคลิกภาพ ขาดความมั่นใจในการดำรงชีวิต รวมถึงผู้ที่ป่วยเป็นอัมพฤกษ์ อัมพาต ที่มีกล้ามเนื้อหดเกร็งจนแขนขาไม่สามารถใช้งานได้,และเด็กที่มีสมองพิการตั้งแต่กำเนิด จนสูญเสียการทรงตัว ส่งผลให้ต้องเดินเขย่งขา,ปัจจุบันพบว่า ,คนไทย, ป่วยเป็นโรคเหล่านี้มากขึ้นปีละเป็นหลักหมื่นถึงเป็นแสนราย ขึ้นอยู่กับสาเหตุของโรค เช่นโรคคอบิดเกร็ง อายุเฉลี่ยประมาณ 40 ปีขึ้นไป สำหรับสาเหตุของการเกิดโรค คือ พันธุกรรม, ความผิดปกติของการทำงานของสมองในส่วนประมวลผลหรือโรคสมองอื่นๆ,อีกทั้งยังสัมพันธ์กับอุบัติเหตุและเกี่ยวข้องกับการทำงาน แต่ในบางรายก็ยังไม่สามารถระบุสาเหตุได้อย่างชัดเจน บางรายมีอาการใบหน้ากระตุกอย่างไม่ทราบสาเหตุ,บางรายมีอาการเกร็งที่มือ นิ้วมือ จนไม่สามารถเขียนหนังสือได้ ซึ่งอาการเหล่านี้มักจะเกิดขึ้นกับคนไข้ที่มีพฤติกรรมการใช้อวัยวะต่างๆ เช่น แขน ขา มือ แบบเดิมซ้ำๆ พบบ่อยในกลุ่มนักดนตรี พนักงานออฟฟิศ,ผศ.นพ.วิษณุ, บอกอีกว่า การรักษาด้วยการฉีดสารโบทอกซ์ คนไข้ที่มีอาการโรคเหล่านี้ได้ผลเกือบดีถึงดีมากประมาณ 80-90 เปอร์เซ็นต์ โดยหลังจากแพทย์ฉีดเข้าไปในส่วนที่ต้องการรักษา สารดังกล่าวจะเข้าไปจับที่ปลายประสาท ทำให้เซลล์ประสาทไม่สามารถหลั่งสารสื่อประสาทมาที่กล้ามเนื้อได้,จึงทำให้กล้ามเนื้อส่วนนั้นคลายตัว ทำให้อาการหดเกร็งของกล้ามเนื้อหายเป็นปกติ ซึ่งการรักษาแต่ละครั้งจะอยู่ได้ประมาณ 3-6 เดือน ค่าใช้จ่ายเฉลี่ยกว่าหมื่นบาท,ทั้งนี้ขึ้นอยู่กับปริมาณยาที่ใช้ในการฉีดในแต่ละครั้ง แต่ก็ถือว่าค่าใช้จ่ายค่อนข้างสูงทำให้คนไข้ส่วนใหญ่ไม่สามารถเข้าถึงการรักษา เนื่องจากคนไข้บางกลุ่ม เช่น โรคหลอดเลือดสมอง โรคสมองพิการในเด็ก ไม่สามารถใช้สิทธิในการเบิกจ่ายได้,ถึงตรงนี้คงต้องยอมรับความจริงที่ว่า จากกระแสความงามสั่งได้ ที่ทำให้สาวๆและคนทั่วโลกเข้าใจผิดว่า, โบทอกซ์, ถูกคิดค้นมาเพื่อใช้ในแวดวงความงามอย่างเดียว จึงส่งผลทำให้ ,โบทอกซ์, เป็นสินค้าที่มีการแข่งขันอย่างดุเดือดในแวดวงธุรกิจความงามที่เปรียบเสมือนเค้กชิ้นโต ที่มีมูลค่าสูงถึง 21 ล้านล้านบาท,เหรียญสองด้าน โบทอกซ์ ความงามรักษาโรคจะเดินไปสู่จุดสมดุลของมูลค่าราคามากน้อยอย่างไร สำหรับ ผู้ป่วย กับ ผู้อยากสวย แล้วเป็นมุมคิดที่แตกต่างกันอย่างสิ้นเชิง.
โบทอกซ์ หรือ สารโบทูลินัม ท็อกซิน เอ่ยชื่อนี้ขึ้นมาคงไม่มีใครไม่รู้จัก โดยเฉพาะในแวดวงความสวย ความงามที่เป็นกระแสความนิยมไปทั่วโลก ต่อเนื่องมายาวนานนับกว่า 10 ปีแล้ว
สกู๊ปหน้า1,โบทอกซ์,ทำสวย,รักษาโรค,กล้ามเนื้อบิดเกร็ง,โรคสมองพิการ,โบทูลินัม ท็อกซิน,สุขภาพ